Document ID: 32008D0482

ΑΠΌΦΑΣΗ 2008/482/ΚΕΠΠΑ ΤΟΥ ΣΥΜΒΟΥΛΊΟΥ
της 23ης Ιουνίου 2008
για την τροποποίηση της απόφασης 2008/134/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή δράση 2005/797/ΚΕΠΠΑ του Συμβουλίου, της 14ης Νοεμβρίου 2005, σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (1), και ιδίως το άρθρο 14 παράγραφος 2, σε συνδυασμό με το άρθρο 23 παράγραφος 2 δεύτερη περίπτωση της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Στις 14 Νοεμβρίου 2005, το Συμβούλιο υιοθέτησε την κοινή δράση 2005/797/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) για περίοδο τριών ετών. Η επιχειρησιακή φάση της EUPOL COPPS άρχισε την 1η Ιανουαρίου 2006.
(2)
Στις 18 Φεβρουαρίου 2008, το Συμβούλιο εξέδωσε την απόφαση 2008/134/ΚΕΠΠΑ του Συμβουλίου, της 18ης Φεβρουαρίου 2008, για την εφαρμογή της κοινής δράσης 2005/797/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (2), η οποία καθορίζει ποσό δημοσιονομικής αναφοράς για να καλύψει τις δαπάνες της EUPOL COPPS για την περίοδο από την 1η Μαρτίου 2008 έως τις 31 Δεκεμβρίου 2008.
(3)
Το ποσό της δημοσιονομικής αναφοράς για την EUPOL COPPS θα πρέπει να αυξηθεί ώστε να επιτρέψει την ενίσχυση των δραστηριοτήτων της,
ΑΠΟΦΑΣΙΖΕΙ:
Άρθρο 1
Το άρθρο 1 της απόφασης 2008/134/ΚΕΠΠΑ αντικαθίσταται από το ακόλουθο κείμενο:
«Άρθρο 1
Το ποσό δημοσιονομικής αναφοράς που προορίζεται να καλύψει τις δαπάνες σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS), από την 1η Μαρτίου 2008 έως τις 31 Δεκεμβρίου 2008, ανέρχεται σε 6 000 000 ευρώ.».
Άρθρο 2
Η παρούσα απόφαση παράγει αποτελέσματα από την ημερομηνία έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 23 Ιουνίου 2008.

Labels: 18
15
5